CELEX: 62022TN0252
Language: mt
Date: 2022-05-09 00:00:00
Title: Kawża T-252/22: Rikors ippreżentat fid-9 ta’ Mejju 2022 – Timchenko vs Il-Kunsill

27.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 244/45
            
         
      Rikors ippreżentat fid-9 ta’ Mejju 2022 – Timchenko vs Il-Kunsill
      (Kawża T-252/22)
      (2022/C 244/61)
      Lingwa tal-kawża: il-Franċiż
      
         Partijiet
      
      
         Rikorrent: Gennady Nikolayevich Timchenko (Genève, l-Isvizzera) (rappreżentanti: T. Bontinck, A. Guillerme, L. Burguin, S. Bonifassi u E. Fedorova, avukati)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-Kunsill (PESK) 2022/337/PESK (1) tat-28 ta’ Frar 2022 sa fejn din issemmi lir-rikorrent fin-Nru 694 fl-anness ta’ din id-deċiżjoni;
               
            
                  —
               
               
                  tannulla r-Regolament ta’ Implimentazzjoni (UE) 2022/336 (2) tat-28 ta’ Frar 2022 sa fejn dan isemmi lir-rikorrenti fin-Nru 694 fl-anness ta’ dan ir-regolament;
               
            
                  —
               
               
                  tikkundanna lill-Kunsill iħallas EUR 1 000 000, b’mod provviżorju, għad-dannu morali mġarrab mir-rikorrent;
               
            
                  —
               
               
                  tikkundanna lill-Kunsill għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka ħames motivi.
      
                  1.
               
               
                  L-ewwel motiv ibbażat fuq il-ksur tad-dritt għal protezzjoni ġudizzjarja effettiva u tal-obbligu ta’ motivazzjoni.
               
            
                  2.
               
               
                  It-tieni motiv ibbażat fuq il-ksur tal-prinċipju ta’ proporzjonalità u tad-drittijiet fundamentali.
               
            
                  3.
               
               
                  It-tielet motiv ibbażat fuq żball manifest ta’ evalwazzjoni, b’mod partikolari fir-rigward tar-raġuni bbażata fuq ir-relazzjoni bejn ir-rikorrent u l-President Putin, l-istatus ta’ azzjonist tar-rikorrent ta’ Volga Group u l-istatus tiegħu ta’ azzjonist ta’ Bank Rossiya.
               
            
                  4.
               
               
                  Ir-raba’ motiv ibbażat fuq il-ksur tal-prinċipju ta’ ugwaljanza fit-trattament.
               
            
                  5.
               
               
                  Il-ħames motiv ibbażat fuq ksur tat-Trattati, b’mod partikolari tal-prinċipju tal-moviment liberu taċ-ċittadini tal-Unjoni Ewropea u tar-regoli dwar il-bażi legali applikabbli.
               
            
         (1)  Deċiżjoni tal-Kunsill (PESK) 2022/337 tat-28 ta’ Frar 2022 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna (ĠU 2022, L 59, p. 1, rettifika fil-ĠU 2022, L 67, p. 112).
      
         (2)  Regolament ta’ Implimentazzjoni tal-Kunsill (UE) 2022/336 tat-28 ta’ Frar 2022 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (ĠU 2022, L 58, p. 1, rettifika fil-ĠU 2022, L 67, p. 113).